**Vedtægter for Seniorsektionen**

**Socialpædagogerne Nordjylland**

**§ 1.** Sektionen for Pensionist- og Efterlønsmodtagere i Socialpædagogerne Nordjylland, er en del af Socialpædagogerne Nordjylland, og de lokale beslutninger der tages på kredsens generalforsamling samt i kredsbestyrelsen.

Sektionens vedtægter er underlagt vedtægterne for Socialpædagogerne samt dennes landsdækkende sektion for pensionister og efterlønsmodtagere.

Adressen er Socialpædagogerne Nordjylland, Skansevej 90B, 9400 Nørresundby.

**§ 2.** Sektionens primære formål er at samle sektionens medlemmer med henblik på at styrke deres mulighed for at arbejde i og med organisationen centralt og lokalt i forbindelse med seniorpolitik, pensionistpolitik, ældrepolitik og sociale- og kulturelle arrangementer.

**§ 3. Stk. 1.** Sektionen optaget SL medlemmer, der har været ordinært medlem af Socialpædagogerne og som nu modtaget en pensionsydelse/pensionslignende ydelse eller efterløn, og som ikke har lønarbejde over 14 timer.

**Stk. 2.** Medlemmer af kredsen, der er fyldt 60 år, men som ikke opfylder betingelser i § 3 stk. 1, kan optages som medlemmer af sektionen.

**§ 4.** Sektionens øverste myndighed er sektionsgeneralforsamlingen.

Der afholdes ordinær sektionsgeneralforsamling hvert år i 1. kvartal, de fremmødte på generalforsamlingen er beslutningsdygtige.

Sektionsgeneralforsamlingen indkaldes overfor sektionsmedlemmerne skriftligt med angivelse af tidspunkt, sted og dagsorden mindst 3 uger før afholdelsen.

Forslag der ønskes behandlet på sektionsgeneralforsamlingen skal fremsendes til

sektionen attesteret til sektionsformanden til Socialpædagogerne Nordjylland, Skansevej 90B, 9400 Nørresundby senest 10 dage før generalforsamlingens afholdelse.

Sektionsgeneralforsamlingen dagsorden skal mindst indeholde følgende:

1. Formalia

2. Beretning

3. Indkomne forslag

4. Fastansættelse af sektionsbestyrelsens størrelse

5. Sektionens fremtidige arbejde

6. Valg: a. Formand, hvert andet år

b. Bestyrelsesmedlemmer

7. Eventuelt

Ved afstemninger – bortset fra vedtægtsændringer, hvor der skal være 2/3 flertal – gælder almindeligt flertal. Personvalg skal ske skriftligt, såfremt blot én af de tilstedeværende stemmeberettigede ønsker det.

Vedtægtsændringer kan kun foregå på en generalforsamling.

Vedtægtsændringer skal forelægges til godkendelse i Socialpædagogerne Nordjylland.

Ekstraordinær sektionsgeneralforsamling, såfremt en motiveret dagsorden er indsendt af 1/3 af medlemmerne eller et flertal i bestyrelsen.

*Sektionsbestyrelsen:*

Sektionsbestyrelsen leder sektionen og vælges på generalforsamlingen med halvdelen af bestyrelsesmedlemmerne i lige år og den resterende halvdel samt suppleanter i ulige år.

Sektionsbestyrelsen konstituerer sig selv på det førstkommende bestyrelsesmøde efter generalforsamlingen, med næstformand og evt. udvalgsmedlemmer.

Socialpædagogernes lokale bestyrelse udpeger et medlem af sin midte til at medvirke i sektionsbestyrelsens arbejde.

**§ 5.** Sektionens aktiviteter finansieres af midler fra Socialpædagogerne Nordjyllands budget ved konkret ansøgning til kredsbestyrelsen.

**§ 6.**

Eventuel opløsning af sektionen kan kun ske i forhold til retningslinjer fra

Socialpædagogerne, den landsdækkende sektion for Pensionister og Efterlønsmodtagere.

Forslag som ønskes behandlet på generalforsamlingen sendes så de er formanden i hænde senest 10 dage før afholdelse af årsmødet.

Ref.

J.nr.